Vita:Victor Vasarely

message: 1906 vagy 1908? Van olyan forrás, miszerint 1906, mások szerint 1908. Nincs művészettörténész közöttünk, aki render tenne? Üdv, Cassandro  Tahdita+Streit... 2008. április 20., 19:52 (CEST)
Válasz:
Anyakönyvi adatok alapján 1906-ban született az édesanyja után Csiszár Győző néven.
Lásd: https://familysearch.org/pal:/MM9.3.1/TH-1951-21550-31480-72?cc=1452460&wc=MMYK-PD5:1410771752
thread_title:  Születési év 

message: Véleményem szerint az egész cikkre jellemzö a müvi és rengeteg idegen kifejezést használó szerkesztés. A szócikk utolsó mondatát például én egyáltalán nem értem, de sztem nem vagyok együtt ezzel; "halálának esztendeje között már nem jellemezhetjük váratlan invenciókkal" Mik azok az invenciók, nincs erre közérthetöbb kifejezés?
Rácz Róbert vita 2012. április 14., 19:18 (CEST)
replies: text: Teljes mértékben egyetértek Raczroberttel.

text: Nem lexikonba való, és helyenként még nehezen is érhető a szöveg egy része.

text: Kivágtam pl. a következő "gyöngyszemet": "A keleti Európa forradalmi korszakának lázadó tisztaságvágya igen jó ütemben érintette meg a hagyományosan baloldali francia értelmiség rétegeit, benne Vasarelyt, aki így egyszerre válhatott a tradíció továbbvitelét garantáló erővé és  metaforikus jellemzésére hivatott médium megformálásának letéteményesévé."

text: Felveszem a kesztyűt, próbáljuk megérteni a mondatot!

text: VV (1xüsítsük) erővé vált és letéteményessé. milyen erővé? Garantáló erővé. Tradíció továbbvitelét garantáló erővé. Minek a letéteményesévé? Megformálás letéteményeséve. Micsoda megformálásának a letéteményesévé? A " merőben új gazdasági-tudományos-kulturális atmoszféra metaforikus jellemzésére hivatott médium" megformálásának a letéteményesévé. Ezek után már csak az lehet a kérdés, hogyan jellemzi metaforikusan a merőben új gazdasági-tudományos-kulturális atmoszférát, mármint mindezen izé megformálásának letéteményeseként.

text: Kedves Szerkesztőtársaim! Miközben lánglelkű projektünk gazdagításán fáradoztok, álljatok meg fárdságos munkátok közepette, annak a munkának, amely megformálása letéteményesei vagytok!

text: Mikor mondjuk meg az ilyen szócikkek szerkesztőinek, hogy nem elég "jogtiszta" szöveget felküldeni, helyesírási hibák nélkül? Egy jól használható lexikonban köldöknéző, hiper-entelektüel szakzsargonnak és agyonbonyolított, maga a szerkesztő által sem minden egyes szavában, kifejezésében értett szövegfordulatokkal való megfogalmazásának NINCS HELYE. (Cyranoval szólván: Mondhatta volna szebben - azaz EGYSZERŰBBEN -, kis lovag!

text: Örülnék egy kis megegyezésnek az ilyen - számomra - nevetséges fordulatok elkerülésére.--Linkoman vita 2012. szeptember 16., 10:20 (CEST)

text: Ja, és nem is beszéltem arról, hogy  "igen jó ütemben érintette meg a hagyományosan baloldali francia értelmiség rétegeit", gondolom, erről a "jó időzítésről" a hagyományosan jobboldali magyar értelmiségnek eltérő véleménye lehet...--Linkoman vita 2012. szeptember 16., 10:25 (CEST)
thread_title:  fogalmazás 

message: Lehet, hogy nem jó helyre írok (kissé zavaros nekem ez a vitalap-ügy); ha így lenne, akkor elnézést kérek.
Amiért szót emelek, az a cikkbe belinkelt "Kültéri Vasarely alkotás Pécsett" c. fotó (a Pálosok temploma alatti térplasztikáról). Katasztrófa; egy félig széthullott, felső részén sérült állapotot mutat. Tudomásom szerint már helyre van állítva (én egy éve még épségben láttam). Mindenképp javaslom a kép cseréjét - ha erről az alkotásról nincs jobb, akkor valami másra. Hálistennek van választék.
(Mellékszál, de tán még fontosabb: az angol nyelvű szócikkben ugyanez a minősíthetetlen fotó kapott helyet.)
Tisztelettel: 
Terray Gyula
–  89.135.22.114 üzenőlapja   2013. július 2., 17:52‎ (CEST) (A hozzászóló azonosítóját és a megjegyzés időbélyegét egy másik szerkesztő pótolta. Lásd: Wikipédia:Aláírás)
thread_title:  "Kültéri Vasarely alkotás Pécsett"